Query: He estat mare recentment i de vegades ploro sense motiu. És normal?
Context: A tots els canvis que es produeixen en la maternitat, cal sumar-hi el cansament i la manca d’hores de son. Amb aquest escenari, és normal que puguin aparèixer sentiments ambivalents. La imatge idíl·lica de la maternitat, en la qual només hi ha emocions positives, queda lluny de la realitat. En aquesta s’ha d’integrar tot allò meravellós del postpart amb tot el que és més complicat. Arrencar el plor, per sí mateix, no seria una senyal de depressió. No hauríem de confondre un moment de tristesa, de plor o, fins i tot, de desesperança amb una depressió.De fet, fins un 50% de les mares passen per un fenomen conegut com els maternity blues durant el postpart. Aquesta reacció, que es considera normal, apareix entre el tercer i cinquè dia de postpart i està molt associada als canvis hormonals. Consisteix en estar més sensible, tenir episodis de plor, tristesa lleu, sentir-se més irritable i presentar preocupacions per la criatura. S’acostuma a resoldre de forma espontània i no supera les dues primeres setmanes després del part.Tanmateix, si aquests símptomes empitjoren, es cronifiquen, o apareixen més símptomes, hem de pensar en la possibilitat d’una depressió postpart i demanar ajuda professional.